Кулназаров Болот Карамырзаевич
Кулназаров Болот Карамырзаевич [1960-жылы туулган, Ош (азыркы Жалал-Абад) облусу, Аксы району, Кара-Суу айылы] — биология илимдеринин доктору (2004). ОМПИни (1983), Гомель мамлекеттик университетинин (Беларуссия) аспирантурасын (1987) бүтүргөн. 1991-жылы ММУда окуп, эколог адистигине ээ болгон. ОшМУда зоология жана жалпы экология кафедрасында доцент, кафедра башчысы (1991—98), Орегон университетинде (АКШ, 1996) иштеген. ЛАЙФ программасынын Кыргызстандагы улуттук координатору (1998—2000). 100дөн ашык илимий эмгеги, анын ичинде 2 монографиясы жарык көргөн.
Эмгектери: Кыргызстандын жаныбарлар дүйнөсү, аларды коргоо жана сарамжал пайдалануу проблемалары (авторлош). Ош, 1994. 
Инсандар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9